Analiza impactului de reglementare (AIR)

asupra proiectului hotărârii Guvernului

|  |
| --- |
| privind modificarea Hotărârii Guvernului nr.1045/2005 pentru aprobarea Regulamentului cu privire la importul, stocarea, comercializarea și utilizarea produselor de uz fitosanitar și a fertilizanților |
| **Titlul analizei impactului**(poate conţine titlul propunerii de act normativ): | Analiza impactului de reglementare (AIR) asupra proiectului hotărârii Guvernului privind modificarea Hotărârii Guvernului nr. 1045/2005 pentru aprobarea Regulamentului cu privire la importul, stocarea, comercializarea și utilizarea produselor de uz fitosanitar și a fertilizanților |
| **Data:** |  11.09.2020 |
| **Autoritatea administraţiei publice (autor):** | Ministerul Agriculturii, Dezvoltării Regionale şi Mediului |
| **Subdiviziunea:** | Direcţia politici în domeniul protecţiei plantelor şi siguranţa alimentelor de origine vegetală |
| **Persoana responsabilă şi datele de contact:** | Tertea Veronica tel. 022 204523;Cristina Grigoriţa tel. 022 204545. |
| **Compartimentele analizei impactului** |
| **1. Definirea problemei:** |
| *a)* *Determinați clar şi concis problema şi/sau problemele care urmează să fie soluţionate* |  |
| **Problema**: Divergențe de norme între prevederile Legii nr. 119/2004 cu privire la produsele de uz fitosanitar și la fertilizanți și actul normativ (Hotărârea Guvernului nr. 1045/2005), propus spre modificare.**Probleme ce urmează a fi soluționate:** Eliminarea neconcordanțelor între normele actelor normative ce reglementează domeniul dat, prin elaborarea și promovarea unui proiect de hotărâre de Guvern. |
| *b) Descrieți problema, persoanele/entităţile afectate și cele care contribuie la apariția problemei, cu justificarea necesității schimbării situaţiei curente şi viitoare, în baza dovezilor şi datelor colectate și examinate*  |  |
| În anul 2017 Legea nr. 119/2004 cu privire la produsele de uz fitosanitar și la fertilizanți a fost modificată prin Legea nr. 245/2017.Prin urmare, întru implementarea Legii menționate, se impune ajustarea cadrului normativ la prevederile legale.Unele norme din Hotărârea Guvernului nr. 1045/2005 vin în contradicție cu prevederile Legii nr. 119/2004 și provoacă dificultăți în interpretare și aplicare, în partea ce ține de: ”autorizația la importul pesticidelor, licențierea activităților date, Certificatul privind respectarea regulilor de utilizare a produselor de uz fitosanitar și a fertilizanților, autorizarea de funcționare a depozitului, dublarea efectuării controalelor de către Agenţia Naţională pentru Siguranţa Alimentelor și Agenția Națională pentru Sănătate Publică pe anumite segmente, ajustarea grupelor de toxicitate ale produselor, alte norme”.Actualizarea normelor ce reglementează activitățile cu produse de uz fitosanitar și fertilizanți, au ca scop eliminarea divergențelor între normele legale, stabilirea cerințelor de utilizare/depozitare sigură a produselor de uz fitosanitar și a fertilizanților, întru minimizarea riscurilor acestora pentru sănătatea populaţiei pentru evitarea problemelor de mediu care pot surveni pe viitor și pentru obținerea producției vegetale sigure în conformitate cu indicii de inofensivitate.Obiectivele enunțate, pot fi atinse prin respectarea cerinţelor legislaţiei naţionale în domeniul gestionării produselor de uz fitosanitar pe întreg ciclul de viață, pe segmentul import – utilizare.Astfel, prin modificarea Hotărârii Guvernului nr. 1045/2005, vor fi reglementate norme privind:* omologarea, inclusiv prin procedura de recunoaștere;
* condițiile de plasarea pe piață, în special a fertilizanţilor marcaţi cu menţiunea „Fertilizant CE”;
* importul în țară a mostrelor destinate cercetării – testării - experimentării de stat, în condițiile Republicii Moldova;
* reambalarea în ambalaj mic;
* modificarea cerințelor de evidență a utilizării produselor de uz fitosanitar și a fertilizanților conform modelelor Registrelor, expuse în anexa nr. 2 și nr. 3 la proiectul propus.

Persoanele/entitățile afectate de problema în cauză: - agenții economici, solicitanți ai omologării, inclusiv prin procedura de recunoaștere a produselor de uz fitosanitar și fertilizanților;- agenții economici care importă și comercializează produsele în cauză;- producătorii agricoli utilizatori ai produselor de uz fitosanitar și a fertilizanților;- gestionarii depozitelor specializate de păstrare a produselor date.**Persoanele care contribuie la apariția problemei** – autoritatea publică centrală în domeniul agriculturii, responsabilă de ajustarea cadrului normativ. |
| c) Expuneți clar cauzele care au dus la apariţia problemei |  |
| Modificarea Legii nr. 119/2004 cu privire la produsele de uz fitosanitar și la fertilizanți, urmare a adoptării Legii nr. 245/2017.Prin prezentul proiect se propune aducerea în concordanță a cadrului normativ în vigoare în conformitate cu noile prevederi. |
| *d) Descrieți cum a evoluat problema şi cum va evolua fără o intervenție*  |  |
| Cadrul normativ ce reglementează domeniul dat este complex şi trebuie adaptat periodic în funcție de noile progrese științifice, astfel încât este necesară modificarea și ajustarea acestuia. Astfel, odată cu aprobarea Legii nr. 245/2017 au fost operate un șir de modificări la Legea nr.119/2004 cu privire la produsele de uz fitosanitar și la fertilizanți, iar actul normativ de implementare al Legii enunțate, este Hotărârea Guvernului nr. 1045/2005 pentru aprobarea Regulamentului cu privire la importul, stocarea, comercializarea și utilizarea produselor de uz fitosanitar și a fertilizanților.Problema principală constă în faptul că până la moment, nu a fost asigurată coerența și uniformitatea dintre prevederile legislației în vigoare.Astfel, comunicăm că necesitatea promovării proiectului dat, are ca scop corelarea prevederilor actelor normative cu cele de nivel superior, cu care se află în strânsă conexiune și se emit pentru executarea acestora, altfel, prevederile cuprinse într-un act normativ contrar unor reglementări de nivel superior sunt neaplicabile. Conform teoriei generale a dreptului, există o regulă de bază potrivit căreia nevoia de reglementare/modificare a unor prevederi, apare dacă există o legătură între acestea și dispozițiile legale în vigoare.Mai mult ca atât, adaptările trebuie să se integreze fără neconcordanțe între legislația de bază, deoarece existența simultană a diferitor norme cu același obiect divizate inutil în diferite acte, poate crea neclarități și genera probleme în aplicare.De asemenea, un alt principiu de drept stabilește că actul normativ de nivel inferior, trebuie emis în baza normelor care îl guvernează la nivel superior, iar respectarea supremației sale, este obligatorie. Totodată, elaborarea și emiterea actelor normative se face numai în temeiul și pentru executarea legilor, în cazul dat, proiectul de modificare al HG 1045/2005, este elaborat în scopul executării Legii nr. 119/2004, act care se limitează strict la cadrul stabilit de actul normativ de nivel superior, nu contravine principiilor și dispozițiilor și nu depășește limitele competenței stabilite de acesta.Dat fiind faptul că nu este permis ca prin intermediul reglementărilor unui act normativ cu forță juridică inferioară să se deroge de la normele unui act normativ cu forță superioară, Ministerul Agriculturii, Dezvoltării Regionale și Mediului a inițiat modificarea HG 1045/2005 care conține reglementări paralele, incomplete și contradictorii Legii menționate, în scopul asigurării compatibilității acestuia, cu dispozițiile în vigoare.În contextul celor enunțate, în lipsa unei intervenții, vom avea cadru normativ neactualizat, incomplet, contradictoriu, care va crea impedimente la implementarea de către autoritățile statului și va genera confuzie și neclaritate pentru producătorii agricoli și mediului de afaceri. |
| *e) Descrieți cadrul juridic actual aplicabil raporturilor analizate şi identificați carenţele prevederilor normative în vigoare, identificați documentele de politici şi reglementările existente care condiţionează intervenţia statului* |  |
| Activitățile din domeniul omologării, importului, stocării, comercializării și utilizării produselor de uz fitosanitar și a fertilizanților, sunt reglementate de: - **Legea nr. 119/2004 cu** privire la produsele de uz fitosanitar și la fertilizanți;Cerințele privind importul, evidența, comercializarea, stocarea și utilizarea produselor de uz fitosanitar și a fertilizanților, drepturile, obligațiile și responsabilitățile agenților economici, sunt reglementate prin **Hotărârea Guvernului nr. 1045/2005** pentru aprobarea Regulamentului cu privire la importul, stocarea, comercializarea și utilizarea produselor de uz fitosanitar și a fertilizanților;Acțiuni de utilizare a produselor de uz fitosanitar și a fertilizanților cu riscuri minime pentru mediu și sănătatea omului sunt prevăzute în Planul de acțiuni privind implementarea Programului național de protecție integrată a plantelor pentru anii 2018-2027, aprobat prin **Hotărârea Guvernului nr. 123/2018;**Cerinţele privind utilizarea durabilă a produselor de uz fitosanitar în scopul reducerii riscurilor şi a efectelor acestora asupra sănătăţii umane şi a mediului, prin promovarea gestionării integrate a dăunătorilor şi a tehnicilor alternative, cum ar fi metodele nechimice pentru protecţia plantelor, sunt specificate în **Hotărârea Guvernului nr. 42/2020** pentru aprobarea Cerinţelor privind utilizarea durabilă a produselor de uz fitosanitar;Normele legale privind atestarea şi omologarea de stat a produselor de uz fitosanitar şi a fertilizanţilor pentru utilizare în agricultură şi silvicultură sunt reglementare prin **Hotărârea Guvernului nr.1307/2005.** |
| **2. Stabilirea obiectivelor** |
| *a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist)* |  |
| 1) Eliminarea neconcordanțelor între prevederile Legii nr. 119/2004 și normele actului normativ propus pentru modificare (HG nr. 1045/2005).Obiectivul dat va fi atins prin inițierea ajustării cadrului normativ național cu prevederile Legii nr. 119/2004.*(proiect de act normativ elaborat în semestrul II, 2020).*2) Executarea pct. 1, subpct. 1.5. din Planul de acțiuni privind implementarea Programului național de protecție integrată a plantelor pentru anii 2018-2027, aprobat prin Hotărârea Guvernului nr. 123/2018. Termen de realizare – 2020. Obiectiv final: ***Proiect de act normativ național definitivat și promovat, semestrul I, anul 2021.*** |
| **3. Identificarea opţiunilor** |
| *a) Expuneți succint opțiunea „a nu face nimic”, care presupune lipsa de intervenție* |  |
| ***Opţiunea I* - a nu face nimic** ***Riscuri:*** Opțiunea respectivă nu poate fi acceptată, deoarece lipsa intervenției din partea statului va condiționa existența unui cadru normativ de implementare a Legii nr.119/2004, incomplet și neracordat la modificările și completările aprobate prin Legea nr. 245/2017. Mai mult ca atât, opţiunea I nu poate fi examinată drept o opțiune realistă, deoarece Guvernul este obligat să aducă actele sale normative în concordanță cu actele normative superioare.Totodată, neajustarea respectivei hotărâri de Guvern la cerințele stabilite în actele normative superioare, va crea impedimente la implementarea de către autoritățile statului, generând confuzie și neclaritate pentru producătorii agricoli și mediului de afaceri.Neexecutarea pct. 1, subpct. 1.5. din Planul de acțiuni privind implementarea Programului național de protecție integrată a plantelor pentru anii 2018-2027, aprobat prin Hotărârea Guvernului nr. 123/2018.***Impact pozitiv:*** - lipsa cheltuielilor financiare din partea statului necesare pentru elaborarea, promovarea, redactarea, aprobarea și publicarea actului normativ în Monitorul Oficial al RM.**Impact negativ**: confuz în interpretarea normelor legale de către peroanele fizice și juridice, ce activează în domeniul dat. |
| *b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor și întregului spectru de soluţii/drepturi/obligaţii ce se doresc să fie aprobate* |  |
| **Opțiunea II** – **aprobarea proiectului hotărârii Guvernului** pentru modificarea Hotărârii Guvernului nr. 1045/2005 pentru aprobarea Regulamentului cu privire la importul, stocarea, comercializarea și utilizarea produselor de uz fitosanitar și a fertilizanților.Opțiunea respectivă este considerată una obligatorie, necesară, cu impact pozitiv asupra persoanelor fizice și juridice care practică activități de omologare, import, comercializare, stocare, utilizare și evidență a produselor de uz fitosanitar și a fertilizanților.Totodată, normele propuse în proiect prevăd norme care facilitează plasarea pe piață a fertilizanților marcaţi cu menţiunea „Fertilizant CE”, dat fiind că aceștia se importă fără a fi omologați și testați în condițiile pedoclimatice ale Republicii Moldova.Totodată, proiectul propus prevede norme ce reglementează drepturile, obligațiile și responsabilitățile agenților economici în vederea utilizării sigure a produselor date, catalogate ca fiind toxice, cu risc major asupra sănătății omului și componentelor mediului. Mai mult ca atât, scopul de bază a proiectului respectiv de hotărâre a Guvernului este de a asigura implementarea consecventă a prevederilor Legii nr. 119/2004 cu privire la produsele de uz fitosanitar, operate prin Legea nr. 245/2017, iar prin aprobarea proiectului de hotărâre de Guvern enunțat, acesta va fi realizat prin:- corespunderea cadrului normativ din domeniu cu prevederile legislației în vigoare;- asigurarea unei coerențe și uniformități dintre prevederile Legii nr. 119/2004 și cadrului normativ de implementare a acesteia.Astfel, modificările în proiectul dat țin de reglementarea normelor privind facilitarea unor cerințe atribuite agenților economici precum:- plasarea pe piață, în special a fertilizanţilor marcaţi cu menţiunea „Fertilizant CE”, fără a fi omologați și incluși în Registrul de Stat (punctul 3 din Hotărârea Guvernului 1045/2005);- importul în țară a mostrelor destinate cercetării - testării-experimentării de stat, în condițiile Republicii Moldova, se vor efectua în temeiul notificării prealabile a Centrului de Stat, (modificarea punctului 6 și completarea cu un punct nou 61 a HG 1045/2005);- completarea conținutului etichetei cu reglementări noi (punctul 7 la Hotărârea menționată);- din textul Hotărârii Guvernului nr. 1045/2005, au fost excluse prevederile privind obligativitatea deținerii autorizației ( punctele 8; 17; 19; 29; 30; 39; 42; 50; 62; 79 din HG 1045/2005) și licenței (8; 17; 18; 79 din HG 1045/2005).- simplificarea controlului în cadrul procedurii de reambalare în ambalaj mic, prin excluderea Ministerului Sănătății, Muncii și Protecției Sociale (punctul 19 din HG 1045/2005);- modificarea cerințelor de evidență a utilizării produselor de uz fitosanitar și a fertilizanților conform Registrelor, expuse în anexa nr. 2 și nr. 3 la proiectul propus, a fost necesară din cauza că cerințele față de produsele de uz fitosanitar sunt mai complexe, dat fiind faptul că acestea sunt toxice. În ceea ce privește fertilizanții, modelul Registrului a fost ajustat prevederilor legale.- excluderea normelor ce impun prezentarea Certificatului privind respectarea regulilor de utilizare a produselor de uz fitosanitar şi a fertilizanţilor, prin substituirea acestuia cu Declarația pe propria răspundere privind respectarea regulilor de utilizare a produselor de uz fitosanitar și a fertilizanților (modificarea punctelor 25; 48; 63; 65 din HG 1045/2005);- ajustarea conform Legii, a grupelor de toxicitate ale produselor, modificarea punctului 42 și 65 HG 1045/2005 (grupele I, II, III și IV de toxicitate au fost substituite cu categoriile de pericol 1, 2, 3 și 4 de toxicitate acută orală/dermală, conform cerințelor OMS și CLP);- alte modificări și completări efectuate în scopul îmbunătățirii HG 1045/2005. |
|  |
| **4. Analiza impacturilor opţiunilor** |
| a) Expuneți efectele negative şi pozitive ale stării actuale și evoluția acestora în viitor, care vor sta la baza calculării impacturilor opțiunii recomandate |  |
| ***Opţiunea I*** - **a nu face nimic** Opțiunea I. **A nu face nimic**Costuri și beneficii în lipsa intervenției statului nu au fost identificate.*Efecte negative:*Confuzie și neclaritate în interpretarea normelor legale de către producătorii agricoli și mediul de afaceri;Neexecutarea pct. 1, subpct. 1.5. din Planul de acțiuni privind implementarea Programului național de protecție integrată a plantelor pentru anii 2018-2027, aprobat prin Hotărârea Guvernului nr. 123/2018, planificat pentru realizare în anul 2020.*Impact:*Sesizări privind neconformitatea normelor legale, din partea:- autorității naționale în domeniul siguranței alimentelor (ANSA);- agenților economici importatori și distribuitori ai pesticidelor și fertilizanților;- producătorii agricoli.**Opțiunea II** – Aprobarea proiectului de act normativ.*Costuri.*Costurile aferente intervenției statului în domeniul vizat presupun cheltuieli ce țin de elaborarea și publicarea proiectului de act normativ.*Beneficii:*1) reducerea numărului de acte/documente/certificate necesare activităților ce implică produsele de uz fitosanitar și fertilizanți;2) eliminarea neconcordanțelor între Lege și actul de implementare;3) producători agricoli instruiți/informați despre riscul pesticidelor în raport cu gradul de toxicitate a acestora;4) evidența produselor de uz fitosanitar (produse toxice) în Registre separate, anexa nr. 2 și nr. 3 la proiect, în raport cu evidența fertilizanților, produse cu impact minim asupra sănătății omului;5) Proiectul propus prevede norme legislative care atribuie Agenției Naționale pentru Siguranța Alimentelor funcții de control oficial a persoanelor fizice și juridice, în vederea respectării cerințelor de gestionare sigură a produselor de uz fitosanitar și a fertilizanților, de către aceștia.*Riscuri urmare a adoptării proiectului propus, nu au fost identificate.**Impact negativ.*1) Nu a fost identificat.*Impact pozitiv:*1) Cadru normativ ajustat la prevederile Legii;2) Acțiune planificată pentru realizare în conformitate cu Hotărârea Guvernului nr. 123/2018, executată. |
| **Concluzie***e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați* Putem concluziona că **Opțiunea II** va oferi cele mai bune avantaje economice, politice și sociale. Astfel se optează pentru promovarea Opțiunii II ca fiind una ce corespunde criteriului de planificare a unei reglementări eficiente, clare pentru agenții economici și alți subiecți implicați. |  |
|  |
| **5. Implementarea şi monitorizarea** |
| *a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sânt necesare* |  |
| Normele opțiunii recomandate vor fi implementate de către:1) agenții economici care desfășoară activități de omologare, import și comercializare a produselor de uz fitosanitar și a fertilizanților;2) operatori, utilizatori ai produselor de uz fitosanitar și a fertilizanților;3) Agenția Națională pentru Siguranța Alimentelor, responsabilă de controlul de stat;4) Î.S. ”Centrul de Stat pentru Atestarea și Omologarea Produselor de Uz Fitosanitar și a Fertilizanților”, responsabil de omologarea produselor.5) Laboratoarele de control a calității pesticidelor și a determinării reziduurilor de pesticide în produsele alimentare de origine vegetală;6) Agenția Națională pentru Sănătate Publică cu subdiviziunile sale teritoriale, responsabilă de efectuarea controlului sănătății persoanelor antrenate la lucrări cu produse de uz fitosanitar și fertilizanți.  |
| *b) Indicați clar indicatorii de performanță în baza cărora se va efectua monitorizarea* |  |
| 1) Numărul de controale oficiale efectuate de către Agenţia Naţională pentru Siguranţa Alimentelor;2) Numărul depozitelor specializate notificate și înregistrate;3) Numărul persoanelor instruite privind impactul utilizării pesticidelor cu risc major, din grupele 1 și 2 de toxicitate;4) Numărul dărilor de seamă trimestriale, recepționate de la importatori și utilizatori;5) Numărul declarațiilor pe propria răspundere recepționate și înregistrate;6) Numărul de Registre de evidență a utilizării produselor de uz fitosanitar/a fertilizanților semnate și sigilate de către inspectorii fitosanitari ai ANSA;7) Numărul de instruiri organizate de ANSA;8) alte activități prevăzute în proiectul propus. |
| *c) Identificați peste cât timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată şi evaluată opţiunea* |  |
| După aprobarea și publicarea proiectului.  |
| **6. Consultarea** |
| *a) Identificați principalele părţi (grupuri) interesate în intervenţia propusă* |  |
| Proiectului dat va influenţa în mod diferit următoarele grupuri:**Primul grup** îl reprezintă agenții economici care importă și comercializează produse de uz fitosanitar și fertilizanți;**Al doilea grup** îl reprezintă producătorii agricoli care utilizează, stochează, țin evidența utilizării și a stocului de pesticide, gestionează depozitele de păstrare a produselor de uz fitosanitar și a fertilizanților;**Al treilea grup** - Ministerul Agriculturii, Dezvoltării Regionale și Mediului, responsabil de elaborarea cadrului normativ în domeniul dat, inclusiv de executarea pct. 1, subpct. 1.5. din Planul de acțiuni privind implementarea Programului național de protecție integrată a plantelor pentru anii 2018-2027, aprobat prin Hotărârea Guvernului nr. 123/2018, planificat pentru realizare în anul 2020.**Al patrulea grup** –Agenţia Naţională pentru Siguranţa Alimentelor, responsabilă de controlul respectării cadrului normativ în domeniu, de către subiecții implicați.**Al cincilea grup** îl constituie consumatorii care tind spre consumul de produse vegetale fără reziduuri de pesticide și nitrați;**Al șaselea grup** – asociațiile de mediu și apicultorii care asigură conlucrarea cu producătorii agricoli în activitățile axate pe regimul de utilizare a produselor de uz fitosanitar și a fertilizanților. |
| *b) Explicați succint cum (prin ce metode) s-a asigurat consultarea adecvată a părţilor* |  |
| Varianta propusă a proiectului va fi consultată cu specialiștii din domeniu din cadrul Ministerului Agriculturii, Dezvoltării Regionale şi Mediului (Inspectoratul pentru Protecția Mediului și Agenția de Mediu, Î.S. ”Centrul de Stat pentru Atestarea și Omologarea Produselor de Uz Fitosanitar și a Fertilizanților”), Agenţiei Naţionale pentru Siguranţa Alimentelor și Agenției Naționale pentru Sănătate Publică. Pentru asigurarea transparenței decizionale, consultarea cu publicul are loc prin expunerea/publicarea Anunțului despre inițierea elaborării actului normativ și AIR- lui asupra acestuia, pe pagina web a Ministerului Agriculturii, Dezvoltării Regionale şi Mediului, la compartimentul ”Transparența decizională”, rubrica ”Proiecte de documente” și portalul <http://www.particip.gov.md>Proiectul dat, conform legislației în vigoare va fi avizat de ministerele, departamentele interesate și consultat cu producătorii agricoli, agenții economici care importă și comercializează produsele enunțate, societatea civilă, asociațiile de producători, alți subiecți interesați. |
| *c) Expuneți succint poziţia fiecărei entităţi consultate față de documentul de analiză a impactului şi/sau intervenţia propusă (se expune poziția a cel puțin unui exponent din fiecare grup de interese identificat)* |  |
| Propunerile/obiecțiile parvenite în procesul de consultare publică, vor luate în considerare la definitivarea proiectului. |
| **Anexă** **Tabel pentru identificarea impacturilor** |
| **Categorii de impact** | **Punctaj atribuit** |
|  | *Opțiunea* *propusă* | *Opțiunea alterativă 1* | *Opțiunea alterativă 2* |
| **Economic** |
| costurile desfășurării afacerilor | +1 | -1 |  |
| povara administrativă | +1 | -1 |  |
| fluxurile comerciale și investiționale |  |  |  |
| competitivitatea afacerilor |  |  |  |
| activitatea diferitor categorii de întreprinderi mici și mijlocii | +1 | -1 |  |
| concurența pe piață |  |  |  |
| activitatea de inovare și cercetare |  |  |  |
| veniturile și cheltuielile publice |  |  |  |
| cadrul instituțional al autorităților publice |  |  |  |
| alegerea, calitatea și prețurile pentru consumatori |  |  |  |
| bunăstarea gospodăriilor casnice și a cetățenilor |  |  |  |
| situația social-economică în anumite regiuni |  |  |  |
| situația macroeconomică |  |  |  |
| alte aspecte economice |  |  |  |
| **Social** |
| gradul de ocupare a forței de muncă |  |  |  |
| nivelul de salarizare |  |  |  |
| condițiile și organizarea muncii |  |  |  |
| sănătatea și securitatea muncii |  |  |  |
| formarea profesională |  |  |  |
| inegalitatea și distribuția veniturilor |  |  |  |
| nivelul veniturilor populației |  |  |  |
| nivelul sărăciei |  |  |  |
| accesul la bunuri și servicii de bază, în special pentru persoanele social-vulnerabile |  |  |  |
| diversitatea culturală și lingvistică |  |  |  |
| partidele politice și organizațiile civice |  |  |  |
| sănătatea publică, inclusiv mortalitatea și morbiditatea |  |  |  |
| modul sănătos de viață al populației |  |  |  |
| nivelul criminalității și securității publice |  |  |  |
| accesul și calitatea serviciilor de protecție socială |  |  |  |
| accesul și calitatea serviciilor educaționale |  |  |  |
| accesul și calitatea serviciilor medicale |  |  |  |
| accesul și calitatea serviciilor publice administrative |  |  |  |
| nivelul și calitatea educației populației |  |  |  |
| conservarea patrimoniului cultural |  |  |  |
| accesul populației la resurse culturale și participarea în manifestații culturale |  |  |  |
| accesul și participarea populației în activități sportive |  |  |  |
| discriminarea |  |  |  |
| alte aspecte sociale |  |  |  |
| **De mediu** |
| clima, inclusiv emisiile gazelor cu efect de seră și celor care afectează stratul de ozon |  |  |  |
| calitatea aerului |  |  |  |
| calitatea și cantitatea apei și resurselor acvatice, inclusiv a apei potabile și de alt gen |  |  |  |
| biodiversitatea |  |  |  |
| Flora |  |  |  |
| Fauna |  |  |  |
| peisajele naturale |  |  |  |
| starea și resursele solului |  |  |  |
| producerea și reciclarea deșeurilor |  |  |  |
| utilizarea eficientă a resurselor regenerabile și neregenerabile |  |  |  |
| consumul și producția durabilă |  |  |  |
| intensitatea energetică |  |  |  |
| eficiența și performanța energetică |  |  |  |
| bunăstarea animalelor |  |  |  |
| riscuri majore pentru mediu (incendii, explozii, accidente etc.) |  |  |  |
| utilizarea terenurilor |  |  |  |
| alte aspecte de mediu |  |  |  |

**Secretar de Stat Mihail MACHIDON**